b'\n_START_ARTICLE_\n\xc4\x90uro Salaj\n_START_SECTION_\n\xc5\xbdivljenjepis\n_START_PARAGRAPH_\nLeta 1906 je pri\xc4\x8del s svojo politi\xc4\x8dno kariero, ko je pristopil k Zvezi delavstva obla\xc4\x8dilne industrije in obrti v Zagrebu. Kot kroja\xc4\x8d je delal na Hrva\xc5\xa1kem, v Avstriji, v \xc5\xa0vici in v Nem\xc4\x8diji. Leta 1909 je postal sekretar Zveze kroja\xc5\xa1kih delavcev Bosne in Hercegovine; pozneje je postal \xc4\x8dlan Socialisti\xc4\x8dne stranke Hrva\xc5\xa1ke. Kot njen \xc4\x8dlan je leta 1919 pripravil Akcijski odbor za pripravo Kongresa zdru\xc5\xbeenja; istega leta je postal \xc4\x8dlan KPJ. zaradi revolucionarne dejavnosti je bil leta 1921 obsojen na 2 leti te\xc5\xbekega zapora._NEWLINE_Pozneje je bil sekretar Sindikata tekstilnih in obla\xc4\x8dilnih delavnikov v Zagrebu (1925-27), \xc4\x8dlan CK KPJ (1926) in \xc4\x8dlan Politbiroja CK KPJ (1926). Leta 1930 je bil na ukaz partije poslan v Moskvo, kjer je deloval v Kominterni kot predstavnik Jugoslavije, delal v Publicisti\xc4\x8dnem podjetju za tujo literaturo, kot spiker na radiu Svobodna Jugoslavija,..._NEWLINE_Decembra 1944 se je vrnil v Jugoslavijo, kjer je postal predsednik Centralnega odbora Zveze sindikatov Jugoslavije; na polo\xc5\xbeaju je ostal do leta 1958, ko je postal \xc4\x8dlan ZIS. V tem \xc4\x8dasu je bil tudi \xc4\x8dlan AVNOJa, poslanec Ustavodajne skup\xc5\xa1\xc4\x8dine, \xc4\x8dlan Politbiroja in Izvr\xc5\xa1nega komiteja CK SKJ, \xc4\x8dlan CK SK Hrva\xc5\xa1ke,...'